Държавен вестник, бр. 50, 2024 г., стр. 77

БРОЙ  50	
Д Ъ Р Ж А В Е Н  В Е С Т Н И К 	
СТР.  77   
2020 г. предотвратимата смъртност достигна 
316 %, което е много над средната стойност 
за ЕС (180 %). Смъртността от предотвратими 
причини (смъртните случаи, дължащи се на 
липса на навременни и ефикасни грижи) през 
2020 г. е 213 %, което е над два пъти повече 
от средното за ЕС (92 %).
Заболеваемостта от рак в България е по-
ниска, отколкото в ЕС, но общата смъртност 
от рак (258 смъртни случая на 100 000 души 
от населението) е близка до средната за ЕС 
(264 смъртни случая на 100 000 души от насе­
лението). По-ниската заболеваемост, съчетана 
със средните нива на преживяемост при рака, 
и ниската степен на използване на профилак­
тични прегледи и изследвания предполагат 
недостатъчно диагностициране или предиз­
викателства при осигуряването на ефективно 
лечение. Ракът на белия дроб е най-честата 
причина за смърт от рак, следван от рака на 
дебелото черво.34
През последните години се наблюдават поло­
жителни признаци, които са по-ясно изразени 
сред жените, отколкото сред мъжете, отчасти 
поради намаляване на някои поведенчески 
рискови фактори и подобряване на ранното 
откриване, скрининга и лечението (например 
безплатни годишни прегледи за сърдечносъдови 
и онкологични заболявания). 
Факторите на околната среда (работна и 
жизнена среда) също са причина за значителен 
брой на животозастрашаващи заболявания 
(сърдечносъдови заболявания, рак), а също и 
смъртни случаи. 
СЗО ще подкрепи България с техническа 
помощ в областта на превенцията, профи­
лактиката, събирането и анализа на данни и 
оптимизирането на лечението. 
Дейностите на СЗО ще включват изграж­
дане на капацитет на специалисти от регио­
налните здравни инспекции в областта на 
здравословното хранене, ограничаването на 
консумацията на алкохол сред населението, 
здравната комуникация като ключов компо­
нент при планирането и осъществяването на 
промоция на здравето, здравното образование 
в училищата. Тя ще включва и разработването 
на здравно-образователни материали за нама­
ляване на рисковите за здравето фактори. Ще 
бъдат проведени и специфични изследвания 
на детското затлъстяване и ще се работи за 
повишаване на чувствителността по отноше­
ние на състава на храните, за да се представят 
резултатите за България от мониторинга на 
състава на храните, извършен в рамките на 
съвместния план за действие на ЕС Best ReMap. 
34 България: здравен профил на страната 2021 | 
ЧЕТЕТЕ онлайн (oecd-ilibrary.org)
G. Здравни информационни системи и циф­
рово здравеопазване
Българската здравна информационна сис­
тема се насочи към бърза дигитализация и 
нарастваща интеграция на базите данни, като 
този процес беше допълнително ускорен по 
време на пандемията COVID-19. 
СЗО ще подкрепи това движение и ще 
предостави техническа помощ за получаване 
на разрешение (лиценз) на СЗО за превод, 
редактиране, адаптиране и отпечатване, как­
то и техническа помощ за картографиране от 
МКБ-10 към МКБ-11 за по-бърз превод в съот­
ветствие с кодовите наименования и обучение 
на обучители.
1.3. Мерки за изпълнение 
СЗО ще бъде представена в България от 
национален офис с международен и национа­
лен персонал.
Постоянна подкрепа за изпълнението на 
горепосочените категории ще бъде осигурена 
от Регионалния офис на СЗО за Европа и при 
необходимост от централата на СЗО.
СЗО ще работи в тясно сътрудничество с 
Министерството на здравеопазването, Минис­
терството на външните работи, Министерство­
то на труда и социалната политика (МТСП), 
Националния център по заразни и паразит­
ни болести (НЦЗПБ), Националния център 
по обществено здраве и анализи (НЦОЗА), 
Българския Червен кръст, УНИЦЕФ, МОМ, 
ВКБООН, МВФ, Световната банка и всички 
останали партньори. 
1.4. Мониторинг и оценка 
Процесите за мониторинг и оценка ще бъдат 
създадени с участието на всички заинтересо­
вани страни, за да се гарантира прозрачност и 
отчетност на действията и резултатите, както 
и способност за адаптиране към новите пре­
дизвикателства и националните приоритети.
Националният офис на СЗО в България 
и МЗ ще организират и провеждат редовни 
технически срещи, за да осигурят навременно 
и ефективно изпълнение, контекстуализация 
на всички дейности и тяхната актуалност. 
Националният офис на СЗО в България ще 
разработи годишни доклади, в които ще 
бъдат описани всички основни резултати и 
постижения по дейности и резултати, както 
е посочено в приложение 2. В допълнение, 
Националният офис на СЗО в България и МЗ 
ще организират и провеждат срещи на високо 
равнище за междинен и окончателен преглед 
на напредъка, за да представят и обсъдят пос­
тиженията, предизвикателствата, научените 
уроци и предстоящите приоритети. По време 
на изпълнението на ДСС ще бъдат проучени 
допълнителни условия за по-добър мониторинг 
и оценка, включително привеждането им в 
съответствие с националните процеси и ин­
струменти за мониторинг и отчитане на ЦУР.